Oscar Borg
Store norske leksikon,Kunst og estetikk,Musikk,Korps og korpsmusikk
Oscar Borg var en norsk komponist og dirigent. Han spilte en nøkkelrolle i musikklivet i Halden i tiårene før og etter 1900 og var en av Norges fremste komponister for blåseorkester i sin tid. Han blir ofte omtalt som «Norges Marsjkonge».
Biografi Oscar Borg ble født inn i en musikalsk familie, og ble opplært av sin far og farfar til å spille en rekke instrumenter. Som 11-åring mestret han fiolin, fløyte og kornett, og var fast medlem i farens danseorkester. Han hadde høye musikalske ambisjoner, og kom inn på Musikaliska Akademien i Stockholm etter å ha blitt anbefalt av kong Oscar 2. Fra denne tiden finnes hans første egentlige komposisjoner og arrangementer. Våren 1872 tok han musikkdirektøreksamen med beste karakter. Komposisjoner Komposisjonene Borg er mest kjent for i dag er hans marsjer for militærorkester. Marsjene er presise i formen, med en enkel sangbar melodikk, preget av en konsis basslinje og tett stemmeføring.I tillegg til marsjer skrev Borg også verker for kor. Som sitt hovedverk innen korsjangeren regnet han kantaten Leif Eiriksson for kor og orkester, som skildrer oppdagelsen av Amerika.Totalt komponerte Oscar Borg ca. 100 sanger, 5 større korverk/kantater, 4 klaverstykker, ca. 60 marsjer, 40 danser, 10 originalkomposisjoner for korps, samt omkring 170 arrangementer og bearbeidinger.En av Oscar Borgs mest kjente marsjer er Kronprins Olavs Honnørmarsch. Denne marsjen ble opprinnelig skrevet i 1891 under navnet Prins Carls Marsch. Da unionsoppløsningen kom i 1905, mente man at også den nye Kronprins Olav burde ha sin egen marsj. Som en av Norges fremste marsjkomponister var Oscar Borg et naturlig navn å henvende seg til for dette bestillingsverket. Borg fant da fram igjen marsjen han hadde skrevet til Prins Carl, og med et pennestrøk forandret han navnet til Kronprins Olavs Honnørmarsch. Hovedverker Leiv Eriksson, op.45, for soli, kor og orkester (1892) Fædrelandssang, op.39 Gud signe Noregs land  Troubaduren Aftenrøster  Norsk Turner-Marsch, op.11 (1886)  Den norske Løve, op.35 (1894)  Kong Haakon VII's Honnør-Marsch, op.55 (1905)  Kronprins Olavs Honnørmarsch (1891)  Jernbane Galop, op.12 (1879) Les mer i Store norske leksikon Oscar Borg i Norsk biografisk leksikon marsjer blåseorkester Litteratur Benestad, Finn m.fl., red.: Norges musikkhistorie, b. 3, 1999, 249-50 Gundersen, Egil A.: Oscar Borg: Norges marsjkonge, 1991 Weydahl, Hanna-Marie: «Oscar Borg» i Norsk musikktidsskrift 17 (1980), 99-102